Maa rendileping nr 2019EK-5

Tallinn				15.04.2019 nr 10-12/19/200-1

Kaitseministeerium, kaitseministri 26.11.2018 käskkirja nr 479 „Volituse andmine“ ja kaitseministri 03.01.2017 käskkirja nr 9 „Volituste andmine“ muutmine“ alusel volitatud asutus Riigi Kaitseinvesteeringute Keskus (registrikood 70009764, asukoht Järve 34a, 11314 Tallinn), mida kaitseministri 06.07.2016 määruse nr 12 „Riigi Kaitseinvesteeringute Keskuse põhimäärus“ § 8 p 9 alusel esindab direktor Rauno Sirk (edaspidi nimetatud rendileandja)

ja

Enefit Kaevandused AS (registrikood 10032389, asukoht Jaama tn 10, Jõhvi linn, Jõhvi vald, 41533 Ida-Viru maakond), mida esindab 10.05.2018 Jõhvi notar Tiit Juse poolt tõestatud volikirja (notari ametitegevuse raamatu registri nr 1149) alusel Mart Järvet (edaspidi nimetatud rentnik),

edaspidi rendileandja ja rentnik eraldi nimetatud pool ja koos pooled, sõlmivad käesoleva maarendilepingu (edaspidi nimetatud leping) alljärgnevas: 

1.	LEPINGU ALUS JA EESMÄRK 

1.1.	Leping on sõlmitud juhindudes maapõueseadusest, riigivaraseadusest, võlaõigusseadusest, Vabariigi Valitsuse 29.12.2016 määrusest nr 161 „Riigile kuuluva kinnisasja maavara kaevandamiseks kasutada andmise täpsustatud nõuded ja kord“ ja Riigi Kaitseinvesteeringute Keskuse direktori 14.02.2019 käskkirjast nr 15 „Kinnisasjade maavara kaevandamiseks kasutada andmine“ (lisa 1).
1.2.	Rendileandja annab rentnikule õiguse kasutada tasu eest lepingu punktis 2.1 nimetatud lepingu objekti lepinguga määratud tingimustel ja tähtaja jooksul. 
1.3.	Leping on avalik ning see registreeritakse riigi kinnisvararegistris. 

2.	LEPINGU OBJEKT

2.1.	Rendileandja annab rendile Eesti Vabariigile kuuluva, Ida-Viru maakonnas Toila vallas Konju külas ning Narva-Jõesuu linnas Mustanina külas asuva kinnistu (kinnistusregistri registriosa nr 2535708, pindala 1233,55 ha, riigi kinnisvararegistri kood KV6944), mis koosneb kolmest katastriüksusest:

2.1.1.	Narva karjäär 2 (Konju küla), katastritunnus 80201:002:0140, sihtotstarve mäetööstusmaa, pindala 4,38 ha;
2.1.2.	Põdra (Narva-Jõesuu linn), katastritunnus 85101:011:0103, sihtotstarve mäetööstusmaa, pindala 1221,66 ha;
2.1.3.	Haraka (Narva-Jõesuu linn), katastritunnus 85101:011:0032, sihtotstarve mäetööstusmaa, pindala 7,51 ha).

2.2.	Lepingu objekt on määratletud lepingule lisatud katastriüksuste plaanidel (väljavõtted maakatastri andmetest, lisad 2, 3 ja 4).
2.3.	Rentnik kasutab lepingu objekti maavara kaevandamiseks ning karjääri teenindamisega seotud tegevusteks (vastavalt kaevandamise loale nr KMIN-074). 

3.	LEPINGU TÄHTAEG

3.1.	Leping jõustub, kui mõlemad pooled on sellele alla kirjutanud, ja kehtib sama kaua kui maavara kaevandamise luba nr KMIN-074 ehk kuni 03.05.2029 või kuni kaevandamise loa varasema lõppemiseni. 
3.2.	Lepingu jõustumisega muutub poolte vahel 15.02.2005 29.12.200429.12.2004sõlmitud maarendileping edasiulatuvalt kehtetuks.

4.	RENDI SUURUS, TASUMISE KORD JA LEPINGU ESEMEGA SEOTUD KÕRVALKULUD

4.1.	Lepingu objekti kasutamise tasu aastamäär on viis protsenti maa maksustamise hinnast. Lepingu objekti kasutamise tasu aastamäär ehk rendi suurus lepingu sõlmimise ajal on kokku 12 399,50 (kaksteist tuhat kolmsada üheksakümmend üheksa koma viiskümmend) eurot aastas, sealhulgas:

4.1.1.	Narva karjäär 2 katastriüksuse rendi suurus 68 (kuuskümmend kaheksa) eurot;
4.1.2.	Põdra katastriüksuse rendi suurus 12 236,50 (kaksteist tuhat kakssada kolmkümmend kuus koma viiskümmend) eurot.
4.1.3.	Haraka katastriüksuse rendi suurus 95 (üheksakümmend viis) eurot.

4.2.	Rentnik maksab punktis 4.1 nimetatud aastarendi lepingus rendileandja rekvisiitides märgitud Rahandusministeeriumi arvelduskontole arve alusel kaks korda aastas võrdsete osadena, mille suurus on 6199,75 (kuus tuhat ükssada üheksakümmend üheksa koma seitsekümmend viis) eurot 1. juuliks ja 1. jaanuariks ettemaksuna järgmise poolaasta eest. 
4.3.	2019. aasta esimene osamakse kuulus tasumisele 15.02.2005 sõlmitud rendilepingu järgi. Käesoleva lepingu alusel tasub rentnik esimese rendimakse 01. juuliks 2019.
4.4.	Kui rentnik ei tasu renti tähtajaks, on rentnik kohustatud tasuma rendileandjale viivist 0,05% (null koma null viis protsenti) tähtaegselt tasumata summast iga viivitatud kalendripäeva eest.
4.5.	Arvelduskonto muutmisest teatab rendileandja rentnikule kirjalikult. 
4.6.	Rendileandjal on õigus muuta rendi suurust, kui maa korralise hindamise käigus muutub maa maksustamishind või maa erakorralise hindamise alusel, kui maa kasutusse andmise rendilepingu sõlmimisest on möödunud kolm aastat ning uuesti, kui tasu viimasest muutmisest on möödunud kolm aastat.
4.7.	Rentnik kohustub tasuma lepingu objekti eest maamaksu ja kannab kõik muud lepingu objektiga seotud koormatised lepingu kehtivuse ajal.
4.8.	Lepingu lõppemisel esitab rendileandja vajaduse korral rentnikule lõpparve 14 (neljateistkümne) päeva jooksul pärast lepingu lõppemise kuupäeva. Lõpparves fikseerivad pooled summad, mis on neil teineteistelt saada, ja nende arvutamise alused. Lõpparvet ei esitata, kui pooled kinnitavad lepingu lõpetamisel, et neil ei ole teineteise suhtes nõudeid ega pretensioone. 
4.9.	Kui rentnik ei nõustu lõpparvega, on tal õigus 14 (neljateistkümne) päeva jooksul lõpparve saamisest arvates esitada rendileandjale vastulause lõpparve kohta. Kui rendileandja nõustub rentniku esitatud vastulausega, teeb ta lõpparves vastavad muudatused. Muudetud lõpparve või motiveeritud vastulause rahuldamisest keeldumise otsuse esitab rendileandja rentnikule kõige hiljem ühe kuu jooksul vastulause saamise päevast arvates. 

5.	KOMMUNIKATSIOONID JA EHITISED 

5.1.	Leping ei kohusta rendileandjat varustama rentnikku veevärgi, kanalisatsiooni, elektri, telefoni, juurdepääsutee ja muude kommunikatsioonidega. 
5.2.	Rentnikul on õigus rajada lepingu objektile tema tegevuse jaoks vajalikke kommunikatsioone, tasudes kõik selleks tehtavad kulutused. Rentnik on kohustatud kommunikatsioonide rajamisest, mis ei ole seotud kaevandamistegevusega, neis tehtavatest ümberehitustest ja täiendustest teavitama rendileandjat 14 (neljateistkümne) kalendripäeva jooksul nimetatud töödega alustamisest arvates. Lepingu lõppemisel on rentnik kohustatud rajatud kommunikatsioonid, mille säilitamine on ette nähtud kaevandatud maa korrastamise projektis (edaspidi korrastamisprojekt), rendileandjale üle andma tasuta. 
5.3.	Rentnikul on õigus rajada lepingu objektile maaga mittepüsivalt ühendatud objekte.

6.	RENDITAVA VARA TAGASTAMINE

6.1.	Lepingu lõppemise päeval tagastab rentnik rendileandjale kogu lepingu objekti, mis on korrastatud korrastamisprojekti järgi. Erandkorras võib kokkuleppel rendileandjaga lepingu objekti tagastada ka osade kaupa. Mõlemal juhul koostatakse üleandmise-vastuvõtmise akt. 

7.	ALLRENT

7.1.	Rentnikul ei ole lubatud lepingu objekti anda kolmandate isikute kasutusse ilma rendileandja nõusolekuta.

8.	RENDILEANDJA ÕIGUSED JA KOHUSTUSED

8.1.	Rendileandjal on õigus: 

8.1.1.	pääseda takistamatult lepingu objektile tööpäevadel ajavahemikul 08.00-17.00, teatades selles rentnikule vähemalt 24 (kakskümmend neli) tundi ette.
8.1.2.	kontrollida lepingu objekti sihipärast kasutamist, kaitserežiimide, kasutuspiirangute ja teiste kohustuste täitmist. 
8.1.3.	rentniku poolsete rikkumiste avastamise korral kohustada rentnikku kõrvaldama tema põhjustatud puudused ja rikkumised. 
8.1.4.	muuta ühepoolselt lepingu punktides 4.1 ja 4.2 nimetatud rendi suurust vastavalt lepingu punktis 4.6 sätestatule või muudel Eesti Vabariigi õigusaktidest tulenevatel juhtudel.
8.1.5.	nõuda rentnikult lepingu täitmata jätmise või mittenõuetekohase täitmise tõttu riigile tekitatud otsese varalise kahju hüvitamist. 

8.2.	Rendileandja kohustub: 

8.2.1.	võimaldama rentnikul kasutada lepingu objekti vastavalt lepingule. 
8.2.2.	vastama kirjalikult 30 (kolmekümne) kalendripäeva jooksul rentniku asjakohastele taotlustele, et saada nõutavaid lubasid või nõusolekuid. Loa või nõusoleku andmisest keeldumise korral esitama rentnikule sama tähtaja jooksul põhjendatud seisukoha loa või nõusoleku andmisest keeldumise kohta. 
8.2.3.	registreerima lepingu riigi kinnisvararegistris. 

9.	RENTNIKU ÕIGUSED JA KOHUSTUSED 

9.1.	Rentnikul on õigus: 

9.1.1.	kasutada lepingu objekti ainult oma majandustegevuseks lepinguga ettenähtud tingimustel, ulatuses ja korras. 
9.1.2.	püstitada lepingu objektile maaga mittepüsivalt ühendatud objekte, teha mullatöid, paigaldada kommunikatsioone, kaableid ja veevärki ning teha muid töid, mis on vajalikud, et lepingu objekti otstarbekalt ja sihipäraselt kasutada, järgides lepingu punkti 9.2.6 tingimusi ning arvestades lepingu punktis 5.2 sätestatuga. 

9.2.	Rentnik kohustub: 

9.2.1.	kandma kõik lepingu sõlmimisega seotud kulud. 
9.2.2.	kasutama lepingu objekti sihtotstarbeliselt ja heaperemehelikult, järgides kõiki maavara kaevandamise loas nr KMIN-074 toodud nõudeid ning kandma kõik lepingu objekti korrashoiu ja korrastamisega seotud kulud. 
9.2.3.	sõlmima Riigimetsa Majandamise Keskusega lepingu kinnisasjal kasvava metsa raadamise korraldamiseks.
9.2.4.	mitte püstitama lepingu objektile alalisi ehitisi, mis on kõrgemad kui 28 meetrit.
9.2.5.	mitte kuhjama aherainet selliselt, et kuhjade kõrgus ületab kõrguselt ümbritsevat metsamassiivi.
9.2.6.	hoiduma tegevusest, mis võivad põhjustada keskkonnaseisundi halvenemist, õhu, vee või maa saastamist, muud ohtu või kahju üldsuse huvidele, tagades väljastatud keskkonnalubadega kehtestatud nõuete täitmise. 
9.2.7.	kõrvaldama kõik lepingu punkti 8.1.1 ja 8.1.2 alusel teostatud kontrolli käigus avastatud puudused, mille kõrvaldamise on rendileandja rentnikku kohustanud lepingu punkti 8.1.3 alusel. 
9.2.8.	enne lepingu lõppemist likvideerima tema poolt lepingu objektile rajatud ehitised, mille säilitamine pole ette nähtud korrastamisprojektis või muude kokkulepetega. 
9.2.9.	korrastama kogu lepingu objekti kooskõlas maavara kaevandamise loaga nr KMIN-074 ja korrastamisprojektis sätestatu järgi. Vähemalt kolm aastat enne lepingu lõppemise päeva kohustub rentnik esitama Keskkonnaametile avalduse lepingu objekti korrastamistingimuste saamiseks.
9.2.10.	tagama piirimärkide säilimise, kui lepingu objekti piirile on paigaldatud piirimärgid. Samuti on keelatud piirimärke kahjustada või ümber paigutada.
9.2.11.	korraldama korrastatud maa katastrimõõdistamise teostamise ja rendileandjale katastrimõõdistamise toimiku esitamise. 
9.2.12.	viivitamatult teavitama rendileandjale, kui reorganiseerib juriidilisest isikust rentniku. Rentniku õigusjärglane on kohustatud esitama rendileandjale oma andmed ning kinnituse, et õigusjärglane täidab kõiki lepingust tulenevaid kohustusi. 
9.2.13.	teatama lepingu täitmist takistavate asjaolude (sealhulgas maksejõuetus) ilmnemisel sellest kohe rendileandjale kirjalikult, samuti on ta kohustatud teatama takistavate asjaolude lõppemisest. 

10.	LEPINGUPOOLTE VASTUTUS 

10.1.	Pooled kannavad täielikku varalist vastutust lepingu tingimuste täitmata jätmisega või mittekohase täitmisega teisele poolele tekitatud kahju eest. 
10.2.	Lepingu punktides 6.1 ja 9.2.7 nimetatud kohustuste täitmata jätmisel rakendatakse maapõueseaduses sätestatud meetmeid, et tagada rikutud maa korrastamine.
10.3.	Kui rentnik ei täida lepingu punktides 6.1 ja 9.2 nimetatud kohustusi või täidab neid mittekohaselt, on rendileandjal õigus nõuda rentnikult leppetrahvi ühe aasta eest tasumisele kuuluva rendi summas (punkt 4.1), kusjuures leppetrahvi tasumine ei vabasta rentnikku tema kohustuste täitmisest. Rendileandjal on õigus kohustuse täitmiseks anda lisaaeg. 

11.	LEPINGU MUUTMINE, LÕPPEMINE JA LÕPETAMINE 

11.1.	Lepingu tingimusi võib muuta üksnes poolte kirjalikul kokkuleppel, välja arvatud lepingu punktides 4.6 ja 8.1.4 sätestatud juhul või muudel juhtudel, kui lepingu tingimuste muutmine tuleneb Eesti Vabariigi õigusaktidest.
11.2.	Ühe poole taotlusele muuta lepingu tingimusi vastab teine pool 30 (kolmekümne) kalendripäeva jooksul taotluse saamise päevast arvates. Keeldumise korral teatatakse sellest teisele poolele, esitades kirjaliku põhjenduse. 
11.3.	Lepingu punktides 4.6 ja 8.1.4 sätestatud juhul või Eesti Vabariigi õigusaktidest tuleneval lepingu tingimuste muutmisel teatab pool teisele poolele lepingu muutmisest kirjalikult vähemalt 10 (kümne) kalendripäeva ette. 
11.4.	Poolte kirjalikul kokkuleppel võib lepingu lõpetada igal ajal enne lepingu tähtaja möödumist. 
11.5.	Pooled võivad lepingu ennetähtaegselt erakorraliselt üles öelda Eesti Vabariigi õigusaktides toodud alustel ja korras, teatades sellest kirjalikult teisele poolele vähemalt 6 (kuus) kuud ette. 
11.6.	Rentniku või tema õigusjärglase lõpetamisel (sh pankroti korral) lõpeb leping seaduses sätestatud korras. 

12.	LEPINGU KEHTIVUSE TAGATISED 

12.1.	Lepingu objekti valitsemise üleminekul teisele riigivara valitsejale jääb leping jõusse ka uue valitseja suhtes, kui Eesti Vabariigi õigusaktides ei ole sätestatud teisiti. 
12.2.	Rendileandja reorganiseerimisel lähevad tema lepingust tulenevad õigused ja kohustused üle tema õigusjärglasele, selle puudumisel aga Vabariigi Valitsusele või tema volitatud valitsusasutusele.
12.3.	Rentniku reorganiseerimisel (sh jagunemise, ühinemise või ümberkujundamise teel) lähevad kõik lepingust tulenevad õigused ja kohustused üle rentniku õigusjärglasele vastavalt õigusaktidele.

13.	VAIDLUSTE LAHENDAMINE 

13.1.	Pooled lahendavad läbirääkimiste teel lepingu täitmisel, muutmisel ja lõpetamisel tekkivad erimeelsused. 
13.2.	Lepingu täitmisel, muutmisel ja lõpetamisel tekkivad vaidlused, mida ei suudeta lahendada läbirääkimiste teel, lahendavad pooled kohtus. 

14.	LEPINGU DOKUMENDID JA VASTUTAVAD ISIKUD 

14.1.	Lepingu dokumendid koosnevad lepingust, lepingu lisadest, pärast lepingu sõlmimist poolte alla kirjutatud lepingu muudatustest ja täiendustest ning lepingu punktide 4.6 ja 8.1.4 alusel teisele poolele saadetud lepingu muutmise teadetest. 
14.2.	Lepingu sõlmimisel on lepingul järgmised lisad: 

14.2.1.	Lisa 1. Riigi Kaitseinvesteeringute Keskuse direktori 14.02.2019 käskkiri nr 15 „Kinnisasjade maavara kaevandamiseks kasutada andmine“;
14.2.2.	Lisa 2. Narva karjäär 2 maakatastri väljavõte.
14.2.3.	Lisa 3. Põdra maakatastri väljavõte.
14.2.4.	Lisa 4. Haraka maakatastri väljavõte.
14.2.5.	Lisa 5. Eesti Energia Kaevandused AS ja Kaitseministeeriumi vahel 03.05.2016 sõlmitud „Heade kavatsuste kokkulepe“

14.3.	Kumbki pool määrab lepingu täitmise eest vastutava isiku. Vastutava isiku vahetumisest tuleb teist poolt viivitamatult kirjalikult teavitada. 
14.4.	Rendileandja vastutav isik lepingu täitmisel on Riigi Kaitseinvesteeringute keskuse taristuosakonna kinnisvarabüroo projektijuht Alvar Pern, tel 717 0535, e-post alvar.pern@kaitseinvesteeringud.ee. 
14.5.	Rentniku vastutav isik lepingu täitmisel on Enefit Kaevandused AS-i volitatud esindaja Mart Järvet, tel 521 1450, e-post mart.jarvet@energia.ee. 

(allkirjastatud digitaalselt) 		(allkirjastatud digitaalselt)
Rauno Sirk		Mart Järvet
direktor		volitatud esindaja

Rahandusministeeriumi arvelduskonto nr
EE891010220034796011 või EE932200221023778606
Viitenumber 2800048972